Határozat

A KEM-ATSZ által rendezett 2023/24. évi Megyei II. osztályú felnőtt férfi csapatbajnokság őszi szezon 11. fordulójában Kesztölc SE. I. – Dág KSE III. mérkőzésről a KEM-ATSZ versenybírósága **0-18 játék nélküli győzelemről** hoz **határozatot** DÁG KSE III. javára.

*„4.6. A mérkőzéseket a sorsolásnak megfelelő bajnoki héten kell lejátszani, a vendégcsapat a bajnoki hetet megelőző szerda 24 óráig köteles a mérkőzés időpontjára bejelentkezni.*

*Halasztási kérelmet szintén a bajnoki hetet megelőző szerda 24 óráig kell a Versenybírósághoz eljuttatni. A Versenybíróság félévenként indoklás nélkül kettő halasztást engedélyez a csapatoknak, további halasztási kérelmeket csak kivételes esetekben (vis major) fogad el a Versenybíróság. A halasztást kérő csapatnak a másik csapat köteles kijelölni az új időpontot, de csak a nevezéskor leadott játék, vagy edzésnapra. Az elhalasztott mérkőzéseket az adott három játékhetet követő szünet hetének végéig le kell játszani, további időpont halasztásra nincs lehetőség. A halasztott mérkőzésen való szereplés az eredeti időpontnak megfelelő játékjogosultságot jelenti.”*

Indoklás

A mérkőzés nem lett megtartva, mert Kesztölc SE I. hazai pályát nem tudta biztosítani és a Kesztölc SE I. csapata nem tudta megfelelő időben jelezni a fennálló problémát, pedig volt rá lehetősége és időben mindkét fél megegyezve elhalasztotta a mérkőzést és mindkét fél a halasztás időpontjában is megegyezett.

KEM-ATSZ versenybírósága

Bánffy Domokos

KEM-ATSZ elnök

és

Palkovics János

KEM-ATSZ Megyei II.

FFCSB ligakoordinátor